EXCEL - Exceptional Prisoners in Exceptional Prisons: Challenges to Order in the contemporary Danish Prison Service
Independent Research Fund Denmark
Københavns Universitet
Den danske kriminalforsorg befinder sig i en kritisk situation. Fængslerne er ligeså fyldte som i tiden lige efter anden verdenskrig, der er stor mangel på fængselsbetjente og nogle indsatte skaber store udfordringer for orden og sikkerhed. Dette forskningsprojekt vil undersøge, hvordan orden i fængsler forstås, skabes og forhandles på både et straffepolitisk, institutionelt og individuelt niveau. Vi er særligt interesserede i, hvordan de strukturelle udfordringer i Kriminalforsorgen, samt enkelte grupper af indsatte (indsatte på højeste sikkerhedsniveau (0-1 ud af skala på 5), indsatte med banderelationer, samt indsatte med psykisk sygdom) udfordrer og forvandler Kriminalforsorgens grundlæggende værdier om normalitet, åbenhed og resocialisering. Disse grupper af indsatte holdes ofte adskilt på mindre afdelinger, modtager færre rehabiliterende initiativer og bliver oftere idømt disciplinær straffe. Vi mangler viden om, hvordan disse politiske tiltag omkring orden og sikkerhed udspiller sig i fængslernes praksis, herunder hvordan betjente og indsatte forhandler orden og sikkerhed lokalt. Vi undersøger disse spørgsmål ved hjælp af etnografiske forskningsmetoder såsom deltagerobservationer, interviews, og fokuserede samtaler i Kriminalforsorgens Direktorat, og udvalgte Områdekontorer og fængsler. Projektet skaber værdifuld viden om fængsler generelt, og især om orden, sikkerhed og relationer mellem ansatte og indsatte til gavn for både forskningen og den bredere befolkning.
Research Projects (Max 10 MDKK) / Sapere Aude: DFF-Forskningsleder / grant